**NÁVRH**

**Všeobecné záväzné nariadenie Obce Vrbov**

**č. 2/2020**

**o určení výšky príspevku na činnosť školy a školského zariadenia v zriaďovateľskej pôsobnosti Obce Vrbov**

Obecné zastupiteľstvo vo Vrbove vo veciach územnej samosprávy v zmysle § 6 ods. 1 zákona č.369/1990 Zb. o obecnom zriadení v znení neskorších právnych predpisov, § 6 ods. 12 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v zmysle § 28 ods. 5, § 114 ods. 6, § 115 ods. 6, § 116 ods. 6, § 140 ods. 10 zákona č. 245/2008 Z.z. o výchove a vzdelávaní a o zmene a doplnení niektorých zákonov sa uznieslo na tomto všeobecne záväznom nariadení:

**Čl. 1**

**Predmet úpravy**

Toto všeobecne záväzné nariadenie (ďalej len nariadenie) určuje výšku príspevku, ktorý je povinný uhrádzať rodič alebo iná fyzická osoba ako rodič, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu ( ďalej len „ „zákonný zástupca“) na jedno dieťa alebo jedného žiaka

1. Za pobyt dieťaťa v materskej škole
2. Na čiastočnú úhradu nákladov na činnosť školského klubu detí
3. Na čiastočnú úhradu nákladov v školskej jedálni
4. Na čiastočnú úhradu nákladov spojených s činnosťou centra voľného času

**Čl. 2**

**Výška príspevku za pobyt dieťaťa v materskej škole**

1. Za pobyt dieťaťa v materskej škole zriadenej obcou zákonný zástupca prispieva na čiastočnú úhradu výdavkov materskej školy na jedno dieťa sumou 12,- € za kalendárny mesiac.
2. Príspevok za pobyt dieťaťa v materskej škole zákonný zástupca uhrádza v hotovosti priamo do pokladne školy alebo bezhotovostným prevodom na účet školy alebo poštovou poukážkou do 10. dňa v príslušnom kalendárnom mesiaci.

**Čl. 3**

**Výška príspevku na čiastočnú úhradu nákladov na činnosť školského klubu detí**

1. Na čiastočnú úhradu nákladov spojených s činnosťou školského klubu detí zriadeného obcou prispieva zákonný zástupca žiaka sumou 2,- € za kalendárny mesiac.
2. Príspevok na čiastočnú úhradu nákladov na činnosť školského klubu detí zákonný zástupca uhrádza v hotovosti priamo do pokladne školy alebo bezhotovostným prevodom na účet školy alebo poštovou poukážkou mesačne do 10 dňa v príslušnom kalendárnom mesiaci, za ktorý sa príspevok uhrádza.
3. Riaditeľ školy môže rozhodnúť o znížení alebo odpustení príspevku podľa čl. 3 ods. 1 tohto VZN, ak zákonný zástupca predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

**Čl. 4**

**Výška príspevku na čiastočnú úhradu nákladov v školskej jedálni**

1. Príspevok na čiastočnú úhradu nákladov v školskej jedálni uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a rozpätia finančných pásiem zverejnené Ministerstvom školstva SR nasledovne:
	1. **Materská škola:**

Deti MŠ

* desiata 0,34 €
* obed 0,80 €
* olovrant 0,23 €

spolu 1,37 €

* 1. **Základná škola:**

1.stupeň ZŠ

* obed 1,08 €

2.stupeň ZŠ

* obed 1,16 €
	1. **Dospelí stravníci**
* obed 1,26 €
1. Výška príspevku režijných nákladov na prípravu jedla v školskej jedálni
	1. **Materská škola:**

Deti MŠ – 2 € mesačne

**2.2 Základná škola**

 1. stupeň ZŠ – 2 € mesačne

 2. stupeň ZŠ – 2 € mesačne

* 1. **Dospelí stravníci** - 1,34 € denne
1. Príspevok na režijné náklady podľa odseku 2.3 je účelovo určený na financovanie výdavkov na bežné výdavky školskej jedálne.
2. Príspevok na čiastočnú úhradu nákladov v školskej jedálni zákonný zástupca alebo dospelý stravník uhrádza v hotovosti priamo do pokladne školy alebo bezhotovostným prevodom na účet školy alebo poštovou poukážkou do 10. dňa v príslušnom kalendárnom mesiaci, ktorý predchádza kalendárnemu mesiacu, za ktorý sa príspevok uhrádza.

**Sumárna tabuľka príspevkov na čiastočnú úhradu nákladov**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Stravníci | Desiata | **Obed** | **Olovrant** | **Spolu** | **Dotácia** | **Doplatok** | **Réžia denná** | **Réžia mes.** |
| **MŠ** | 0,34 | 0,80 | 0,23 | 1,37 | 1,20 | **0,17** | 0,00 | **2,00** |
| **I.st. ZŠ** |  | 1,08 |  | 1,08 | 1,20 |  | 0,12 | **2,00** |
| **II.st. ZŠ** |  | 1,16 |  | 1,16 | 1,20 |  | 0,04 | **2,00** |
| **Dospelí** |  | 1,26 |  | **1,26** |  |  | **1,34** | 0,00 |

**Čl. 5**

**Výška príspevku na čiastočnú úhradu nákladov spojených s činnosťou centra voľného času**

1. Príspevok na čiastočnú úhradu nákladov spojených s činnosťou centra voľného času pre žiakov základných škôl, ktorí odovzdajú centru voľného času vzdelávací poukaz a navštevujú dva a viac krúžkov, sa určuje nasledovne: za tretí a viac krúžkov bude výška príspevku 5 € za každý krúžok na celý školský rok. Pre žiakov MŠ, ktoré pôsobia na vysunutých pracoviskách v obciach, s ktorými obec Vrbov nemá vytvorenú dohodu o príspevku na činnosť CVČ sa určuje poplatok 5 € na školský rok za každý krúžok.
2. Príspevok na čiastočnú úhradu nákladov na činnosť centra voľného času zákonný zástupca žiaka uhrádza v hotovosti priamo do pokladne školy alebo bezhotovostným prevodom na účet školy alebo poštovou poukážkou za celý školský rok naraz do 30.09 príslušného školského roka.

**čl. 6**

**Spoločné a záverečné ustanovenia**

1. Príspevok určený týmto nariadením môže namiesto povinných osôb uvedených v čl. 2 až čl. 5, tohto nariadenia uhradiť aj iná fyzická alebo právnická osoba.
2. Týmto nariadením sa ruší Všeobecne záväzné nariadenie obce Vrbov č. 2/2019 o určení výšky príspevku na činnosť školy a školského zariadenia v zriaďovateľskej pôsobnosti obce Vrbov.
3. Toto nariadenie schválilo obecné zastupiteľstvo vo Vrbove dňa .................. uznesením č. ...................
4. Toto nariadenie nadobúda platnosť po 15 – tich dňoch od zverejnenia po schválení na obecnom zastupiteľstve obce Vrbov
5. Návrh VZN bol na pripomienkovanie zverejnený na úradnej tabuli a webovom sídle obce Vrbov dňa 30.11.2020
6. VZN zverejnené dňa .....................

Mgr. Tatiana Faltinová

starostka obce Vrbov